แมนนี ปาเกียว นักชกขวัญใจชาวฟิลิปปินส์ กำหนดจะขึ้นชกกับ ทิโมธี แบรดลีย์ นักชกอเมริกัน เป็นครั้งที่ 3 ซึ่งอาจจะเป็นไฟต์อำลาเวทีของ ปาเกียว ที่จะขึ้นชกเป็นครั้งแรก หลังพ่ายคะแนนฟลอยด์ เมย์เวทเธอร์ จูเนียร์ เมื่อเดือน พ.ค.ปีที่แล้ว กำหนดวันชก 9 เม.ย. ที่เอ็มจีเอ็ม แกรนด์ ในลาสเวกัส โดยมีตำแหน่งแชมป์เวลเตอร์เวทขององค์กรมวยโลก (WBO) เป็นเดิมพัน,ภายหลังจากที่พ่ายคะแนน ฟลอยด์ เมย์เวทเธอร์ จูเนียร์ เมื่อวันที่ 2 พ.ค.2015 ในศึกมวยแห่งศตวรรษ และต้องเข้ารับการผ่าตัดหัวไหล่จนไม่ได้ขึ้นเวที ตามมาด้วยการประกาศจะขึ้นชกอีกครั้งในปี 2016 เพื่อเป็นการอำลาสังเวียน แมนนี ปาเกียว ก็ได้ฤกษ์ขึ้นชกในวันที่ 9 เม.ย. ที่เอ็มจีเอ็ม แกรนด์ โฮเต็ล แอนด์ คาสิโน ลาสเวกัส สหรัฐฯ,โดยคู่ชกที่เลือกเป็นคู่ต่อกรเพื่อชิงตำแหน่งแชมป์โลกรุ่นเวลเตอร์เวทขององค์กรมวยโลก (WBO) ที่ ฟลอยด์ เมย์เวทเธอร์ จูเนียร์ ถูกยึดคืนมา คือ ทิโมธี แบรดลีย์ นักชกอเมริกัน ซึ่งเคยชกกับ แมนนี ปาเกียว มาแล้ว 2 ครั้ง และผลัดกันแพ้ชนะมาคนละครั้ง โดยโปรโมเตอร์ผู้จัดการชกคือ บ็อบ อารัม เป็นผู้ประกาศกำหนดการชกครั้งนี้ และ ลี ซามูเอลส์ โฆษกของท็อปแรงค์ก็เปิดเผยเพิ่มเติมว่า การชกที่จะถ่ายทอดสดผ่านระบบ pay-perview ในครั้งนี้ ยังไม่ได้เซ็นสัญญาอย่างเป็นทางการ แต่นักชกทั้งคู่ได้ตกลงในเงื่อนไขต่างๆ แล้ว และจะเซ็นสัญญากันในเร็วๆ นี้ อย่างไรก็ตาม แมนนี ปาเกียว ได้รับเงินมัดจำล่วงหน้าไปแล้วจำนวน 2 ล้านเหรียญ จากเงินค่าเหนื่อยในการชกครั้งนี้จำนวน 20 ล้านเหรียญ (ราว 720 ล้านบาท),ก่อนหน้านี้ แมนนี ปาเกียว กับ ทิโมธี แบรดลีย์ ชกกันมาแล้ว 2 ครั้ง ครั้งแรกทิโมธีเป็นฝ่ายชนะคะแนน เมื่อวันที่ 9 มิ.ย.2012 และครั้งที่สอง แมนนี ปาเกียว เป็นฝ่ายชนะคะแนนเมื่อวันที่ 12 เม.ย.2014 โดยการชกทั้ง 2 ครั้งมีขึ้นที่ เอ็มจีเอ็ม แกรนด์ โฮเต็ล แอนด์ คาสิโน ลาสเวกัส นี้เช่นกัน,แมนนี ปาเกียว ขึ้นชกมาแล้ว 65 ครั้ง ด้วยสถิติชนะ 57 ครั้ง (ชนะน็อกเอาต์ 38 ครั้ง ชนะคะแนน 19 ครั้ง) แพ้ 6 ครั้ง (แพ้น็อก 3 ครั้ง แพ้คะแนน 3 ครั้ง) และเสมอ 2 ครั้ง ส่วน ทิโมธี แบรดลีย์ ขึ้นชกมาแล้ว 36 ครั้ง ด้วยสถิติชนะ 33 ครั้ง (ชนะน็อกเอาต์ 13 ครั้ง ชนะคะแนน 20 ครั้ง) แพ้ 1 ครั้ง ซึ่งเป็นการแพ้คะแนน แมนนี ปาเกียว เสมอ 1 ครั้ง และการชกยุติโดยไม่มีการตัดสิน 1 ครั้ง.
แมนนี ปาเกียว กำหนดจะขึ้นชกกับ ทิโมธี แบรดลีย์ นักชกอเมริกัน เป็นครั้งที่ 3 ซึ่งอาจจะเป็นไฟต์อำลาเวที กำหนดวันชก 9 เม.ย. ที่เอ็มจีเอ็ม แกรนด์ ในลาสเวกัส โดยมีตำแหน่งแชมป์เวลเตอร์เวทขององค์กรมวยโลก (WBO) เป็นเดิมพัน